EkBass/fiwiki-20250220-pages-articles huggingface dataset:
Kolppi

Kolppi () on kylä Pedersören kunnassa. Kolppi erotettiin omaksi kyläkseen Katternöstä vuonna 1830. Ruotsinkielinen nimi Kållby sisältää henkilönnimen Kåll, joka on puhuttelumuoto miehennimestä Karl. Rautatiehallitus antoi 1900-luvun alussa aseman suomenkieliseksi nimeksi nimen Kolppi. Asemannimeä alettiin käyttää myös kylän suomenkielisenä nimenä.Suomalainen paikannimikirja 2019, sivut 174 Kolpissa järjestetään vuosittain Kalastuksen yö -tapahtuma. Tapahtumaa on järjestetty talkoovoimin vuodesta 2001. ==Lähteet== * === Viitteet === Luokka:Pedersören kunnan kylät Luokka:Pohjanmaan maakunnan taajamat
Maalipallo kesäparalympialaisissa 2020

Maalipallossa kilpailtiin Tokion paralympialaisissa 2020 13. kertaa. Maalipallo-ottelut pelataan Makuhari Messe Hall C:ssä. Ottelut pelataan käydään 25. elokuuta – 3. syyskuuta 2020. Maalipallossa miehille ja naisille oli omat turnaukset. Kumpaankin turnaukseen osallistui 10 joukkuetta. Miesten turnauksen voitti Brasilia ja naisten Turkki. ==Karsinnat== Yhdestä maasta sai osallistua korkeintaan yksi joukkue yhteen turnaukseen. Kolme parasta joukkuetta vuoden 2018 MM-kilpailuista pääsi paralympialaisiin. Neljä joukkuetta valittiin alueellisten (Eurooppa, Amerikka, Aasia/Oseania, Afrikka) turnausten kautta. Kaksi joukkuetta valittiin erillisessä karsintaturnauksessa. Isäntämaa Japani sai suoraan yhden joukkueen kumpaankin turnaukseen. ==Mitaliyhteenveto== 1 1 0 0 1 1 0 0 1 3 0 1 0 1 0 1 0 1 5 0 0 1 1 0 0 1 1 Yhteensä 2 2 2 6 ===Turnaukset=== Miehet tiedot Naiset tiedot ==Lähteet== Luokka:Kesäparalympialaiset 2020
Sundby

Sundby on kylä Pedersören kunnassa. Kylässä sijaitsee turkistarha. Sundbyssä sijaitsee Sundby skola, joka on ruotsinkielinen peruskoulu luokille 1–6. Sundby skola lakkautetaan, kun Pännäisten, Östensön ja Sundbyn yhteinen koulu valmistuu. Koulun on arvioitu valmistuvan vuodenvaihteessa 2022–2023. Zacharias Topelius kirjoitti päiväkirjaansa retkestä Sundbyn tanssisaliin. ==Lähteet== Luokka:Pedersören kunnan kylät Luokka:Pohjanmaan maakunnan taajamat
Melonta kesäparalympialaisissa 2020

Melonnassa kilpaillaan Tokion paralympialaisissa 2020 2. kertaa. Melontakilpailut pidetään Sea Forest Waterwayssa. Kilpailut käydään 3. – 5. syyskuuta 2020. Melonnassa kilpaillaan yhdeksässä luokassa, joista viisi on miehille ja neljä naisille. Kaikki kilpailut ovat yksilökilpailuja. Yhteensä urheilijoita melontaan osallistuu 90. ==Karsinnat== Yhdestä maasta saa osallistua yhteen luokkaan korkeintaan yksi urheilija. Samoin yksi urheilija voi saada vain yhden paikan paralympialaisiin. Urheilijat valitaan vuosien 2019 ja 2020 MM-kilpailujen perusteella. Isäntämaa Japani saa ilmoittaa yhden urheilijan miesten kajakkiin, miesten va'ahan, naisten kajakkiin ja naisten va'ahan. ==Aikataulu== ==Mitaliyhteenveto== Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Yhteensä 9 9 9 27 ===Miehet=== Kajakki, KL1 tiedot Kajakki, KL2 tiedot Kajakki, KL3 tiedot Va'a, VL2 tiedot Va'a, VL3 tiedot ===Naiset=== Kajakki, KL1 tiedot Kajakki, KL2 tiedot Kajakki, KL3 tiedot Va'a, VL2 tiedot ==Lähteet== Luokka:Kesäparalympialaiset 2020
Suolikas

Suolikas on noin 30 hehtaarin laajuinen karu ja kirkasvetinen korpijärvi Vihdissä. Se sijaitsee suurelta osin Nuuksion kansallispuistossa. Suolikkaan naapurijärviä ovat Valkealampi ja Sarkkinen. Saarijärvi sijaitsee Suolikkaan itäpuolella. Runsaas kilometrin päässä lännessä sijaitsee kolmen Antias-järven kokonaisuus: Levo-Antias, Iso-Antias ja Syvä-Antias.Suolikas Espoon karttapalvelussa Suolikas on muodoltaan omintakeinen. Sen eteläosan lahtia erottaa toisistaan kaareva niemi. Pohjoisosa on hyvin kapea, lähes jokimainen. Suolikkaan rantaviiva on järven pinta-alaan nähden pitkä, lähes seitsemän kilometriä. Suolikkaan rannat ovat pääosin kallioisia. Saaria Suolikkaalla on yksi. Järveen virtaa vettä puroja pitkin läheisistä vakavesistä, järven pohjoiskolkasta lähtee laskuoja noin 900 metriä lännessä sijaitsevaan Lummukkaaseen, jonka korkeustaso on viitisen metriä Suolikasta alempi. Suolikas (81.057.1.063) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Suolikas on Mankinjoen valuma-alueen pohjoisia vakavesiä.Mankinjoen valuma-alue (81.057). Järviwiki. Viitattu 19.4.2021. == Lähteet == == Aiheesta muualla == *Helsingin Sanomat: Nuuksion kansallispuisto laajeni Vihdissä 55 hehtaaria (2.1.1998) Luokka:Vihdin järvet Luokka:Mankinjoen vesistö Luokka:Nuuksion kansallispuisto
Risto Korhonen (toimittaja)

Risto Korhonen on suomalainen toimittaja ja tietokirjailija. Hän toimi Kansan Uutisten ja Yleisradion avustajana Varsovassa vuosina 1979–1983 ja työskenteli sen jälkeen työmarkkinatoimittajana Kansan Uutisissa vuosina 1984–2014. Korhonen on kirjoittattanut työmarkkinapolitiikkaa käsittelevät kirjat Hakaniemen voimavuodet (Otava 2012) ja Etelärannan mahtivuodet (Into 2018). Lisäksi hän on kirjoittanut myös lastennäytelmiä ja yhden runokirjan. == Aiheesta muualla == * https://www.suomentietokirjailijat.fi/medialle/asiantuntijahaku/risto- korhonen.html Luokka:Suomalaiset toimittajat Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Näkövammaisten jalkapallo kesäparalympialaisissa 2020

Näkövammaisten jalkapallossa kilpailtiin Tokion paralympialaisissa 2020 5. kertaa. Ottelut pelattiin Aomi Urban Sports Parkissa. Ottelut pelattiin 29. elokuuta – 4. syyskuuta 2021. Jalkapallossa pelattiin vain miesten turnaus, johon osallistui kahdeksan joukkuetta. Turnauksen voitti Brasilia, joka voitti loppuottelussa Argentiinan. ==Karsinnat== Yhdestä maasta sai osallistua korkeintaan yksi joukkue. Vuoden 2018 MM-kilpailujen voittaja sai paikan paralympialaisissa. Kuusi joukkuetta valittiin alueellisista karsintaturnauksista. Afrikasta ja Amerikasta pääsi yksi joukkue, Euroopasta ja Aasiasta kaksi. Isäntämaa Japani sai joukkueen paralympialaisiin ilman karsintoja. ==Aikataulu== Lähde: AL Alkulohko VE Välierät PO Pronssiottelu LO Loppuottelu Su 29 Ma 30 Ti 31 Ke 1 To 2 Pe 3 La 4 AL AL AL VE PO LO ==Sijoitukset== align=center align=center align=center 4\. 5\. 6\. 7\. 8\. ==Lähteet== Luokka:Kesäparalympialaiset 2020 Luokka:Vuoden 2021 jalkapallo Luokka:Japanin jalkapallo
KaiOS

KaiOS on Linux-pohjainen mobiilikäyttöjärjestelmä, jota kehittää KaiOS Technologies. KaiOS on lähtöisin Firefox OS -käyttöjärjestelmästä, jonka kehityksen Mozilla aloitti 2011. Mozilla lopetti kehitystyön virallisesti 2016, mutta vapaaehtoiset jatkoivat sitä nimellä Boot to Gecko, B2G OS.KaiOS FAQ KaiOSin sovellukset ovat kuratoituja. KaiStore-sovelluskaupassa levitetään vain hyväksyttyjä sovelluksia. Sovellukset perustuvat HTML5-tekniikkaan. Gecko on Mozillan selainmoottori, joka toimii myös sovellusalustana. Alimpana kerroksena on Gonk, joka perustuu Android Open Source Projectin (AOSP) Linux- kerneliin ja matalan tason kirjastoihin joilla laitteisto abstrahoidaan sovellusten näkyville. HTML5, CSS ja JavaScript -tekniikoilla toteutettu käyttöliittymä ja siihen kuuluvat korkean tason sovellukset muodostavat Gaia- sovelluskerroksen.https://developer.kaiostech.com/introduction/architecture Huhtikuussa 2019 HMD Global julkaisi päivityksen KaiOS- mobiilikäyttöjärjestelmää käyttävälle Nokia 8110 4G -puhelimelle. Päivityksen myötä WhatsApp ja Facebook tulivat saataville KaiOS:lle. == Lähteet == == Aiheesta muualla == * KaiOS:n verkkosivut Luokka:Linux- mobiilikäyttöjärjestelmät
Leppälammi (Jämsä, Ouninpohja)

Leppälammi on Keski-Suomessa Jämsässä Ouninpohjan lähellä sijaitseva lampi. == Maantietoa == Lammen pinta-ala on 1,8 hehtaaria, se on 200 metriä pitkä ja 100 metriä leveä. Siinä ei ole kartan mukaan saaria. Lammen rantaviivan pituus on 550 metriä. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma- alueella (14.26), jonka Isojärven valuma-alueeseen (14.263) järvi kuuluu. Järven vedenpinnan korkeus on 159,4 metriä mpy. == Lähteet == Luokka:Isojärven valuma-alue (Kuhmoinen) Luokka:Jämsän järvet
Aikamatkustajat

Aikamatkustajat (Les Chronokids) on ranskalainen humoristinen lasten sarjakuvasarja, josta on tehty myös animaatio-TV-sarja. Sen on käsikirjoittanut Philippe Chappuis ja piirtäneet Stan Manoukian ja Vincent Roucher. Sarjasta on Ranskassa julkaistu yhteensä kuusi eri albumia. == Juoni == Sisarukset Adèle ja Marvin löytävät kirpputorilta kronoluurin, jonka avulla voi matkustaa ajassa. He käyttävät sitä eri tarkoitusperiin, kuten koulun keksimisen estämiseen ja muinaisen orjan etsimiseen. Osa aikamatkoilla tavatuista henkilöistä on puhtaasti fiktiivisiä, kuten Robinson Crusoe, Sherlock Holmes ja Watson sekä Romeo ja Julia. == Keskeiset hahmot == * Adèle: Marvinin isosisko. * Marvin: Adèlen pikkuveli. * Qû: Maya jonka Adèle ja Marvin pelastivat uhratuksi tulemiselta ja joka on sen jälkeen elänyt heidän kanssaan. * Groumf: Esihistoriallinen mies, joka päätyy monien käänteiden kautta keskiajalle. Siellä hänestä tulee kuuluisa ja hän alkaa käyttää nimeä Bayard. * Hra Péchin: Historian opettaja. * Maurice Manoukian: Biologian opettaja, joka päätyy tyrannosaurus rexin syömäksi. * Jacquot: Keskiaikainen kokki, joka rakastuu Adèleen. == Albumit == * Vol 1, 2008 * Vol 2, 2008 * Vol 3, 2010 * Vol 4, 2012 * Contre la fin du monde, 2012 * Les Grandes inventions de l'Histoire, 2014 == Lähteet == Luokka:Ranskalainen sarjakuva
INEZ

Inez oli suomalainen televisiokanava, joka aloitti toimintansa 9. toukokuuta 2019.INEZ-kanava aloitti lähetykset Digitan verkoissa 9.5.2019 kanavapaikalla 19, Digita 9.5.2019 15–34-vuotiaille nuorille aikuisille suunnattu kanava hyödynsi sisältöjensä monikanavaisessa jakamisessa television lisäksi sosiaalisen median kanavia ja omaa applikaatiotaan. Kanava tuotti päivittäistä Famestream-makasiiniohjelmaa, joka käsitteli nuorisomusiikin, pelien, tubetuksen ja sosiaalisen median ajankohtaisia ilmiöitä ja uutisia. Muita ohjelmia olivat Pikkulinnut lauloi, Tyttöjen etkoiluohjelma sekä livechat- ohjelma Free Flow. Kanava lupasi ohjelmistoonsa myös asiaohjelmia ja yhteiskunnallisia aiheita. Tv-tuotantoyhtiöiden sijasta Inez teki ohjelmayhteistyötä freelance-tubettajien kanssa. Famestream-ohjelmaa juonsi aluksi mm. Niko Saarinen, josta tuli näkyvä hahmo kanavalla, mutta hän kertoi sittemmin pyrkivänsä siirtymään taustavaikuttajaksi. Inez-kanavan omisti SomeTV Oy. Sen perustajia ovat MTV:n entinen toimitusjohtaja Heikki Rotko, Heidi Tammiruusu, Samuel Rossi ja kanavajohtajana toimiva Miika Suvanto sekä Pasi Raassina, joka oli alkuvaiheen toimitusjohtaja kunnes siirtyi syksyllä 2019 digitaalisen mainonnan ja markkinoinnin etujärjestön IAB Finlandin toiminnanjohtajaksi. Markkinoinnillisena neuvonantajana toimi alkuun Hasan & Partners -mainostoimiston silloinen luova johtaja Eka Ruola, joka aloitti kanavalla jouluna 2019 markkinointiaiheisen keskustelusarjan Educated Guest. Yritykseen sijoittaneita ovat Small Giant Gamesin toimitusjohtaja Timo Soininen sekä Ari Lahti, Ari Tolppanen, Heikki Vienola, Markku Kaloniemi ja Ilkka Perheentupa. Syksyllä 2020 yrityksen toimitusjohtajana aloitti Stina Varsikko. Keväällä 2021 toimitusjohtajaksi siirtyi Jarkko Jokinen. Inez-kanava lopetti toimintansa 31.3.2023. Kanava DEED muutti Inez-kanavan kanava-paikalle 1.4.2023. == Lähteet == == Aiheesta muualla == * Inez-kanavan verkkosivusto * Inez Median verkkosivusto Luokka:Suomalaiset televisiokanavat Luokka:Vuonna 2019 perustetut televisiokanavat Luokka:Vuonna 2023 lakkautetut televisiokanavat
Jagdbombergeschwader 41

Jagdbombergeschwader 41 (JaBoG 41) oli Saksan ilmavoimien hävittäjäpommittajalennosto, joka oli sijoitettu Husumin lentotukikohtaan. Lennoston kalustona olivat Alpha Jetit. == Historia == Jagdbombergeschwader 34:n 1. laivue nimettiin 24. marraskuuta 1958 perustettavan Jagdbombergeschwader 35:n 1. laivueeksi Nörvenichin lentotukikohdassa, missä lennoston esikunta ja 2. laivue perustettiin 20. tammikuuta 1959. Lennosto vastaanotti 17. maaliskuuta ensimmäiset Republic F-84F Thunderstreakit. Lennosto siirrettiin elo-syyskuussa Husumin lentotukikohtaan, missä se todettiin virallisesti perustetuksi 16. lokakuuta.Jagdbombergeschwader 35 (1959 - 1965) Lennoston organisaatiota järjestettiin 1. lokakuuta 1961 uudelleen muodostamalla lento-osasto, tekninen osasto ja lentokenttäosasto. Syyskuussa 1962 lennoston 1. laivue liitettiin osaksi Naton 2. taktista ilma- armeijaa (2 ATAF). Toukokuussa 1963 lennosto vastaanotti ensimmäiset Fiat G.91 -koneet ja viimeinen F-84F poistui 15. toukokuuta 1965. Lennosto nimettiin 1. tammikuuta 1966 uudelleen Leichtes Kampfgeschwader 41:ksi ja edelleen 1. lokakuuta 1980 Jagdbombergeschwader 41:ksi.Leichtes Kampfgeschwader 41 (1966 bis 1980) Lennosto aloitti 1982 Fiat G.91 -koneiden vaihtamisen Alpha Jeteihin. Saksan ilmavoimien uudelleenorganisoinnin yhteydessä lennosto lakkautettiin 31. maaliskuuta 1993.Jagdbombergeschwader 41 (1980 bis 1993) == Komentajat == JaboG 35:n komentajina ovat olleet: *everstiluutnantti Karl Henze 1. huhtikuuta 1959 - 30. syyskuuta 1963 *majuri Gerhard Limberg 1. lokakuuta 1963 - 31. joulukuuta 1965 LeKG 41:n komentajina ovat olleet: *majuri Gerhard Limberg -helmikuu 1968 *eversti Dieter Hein helmikuu 1968 - lokakuu 1974 *eversti Christmuth Eberlein lokakuu 1974 - syyskuu 1977 *everstiluutnantti Reinhard Mesch lokakuu 1977 - syyskuu 1980 JaboG 41:n komentajina ovat olleet: *everstiluutnantti Reinhard Mesch lokakuu 1980 - huhtikuu 1982 *eversti Jürgen Schlüter huhtikuu 1982 - maaliskuu 1984 *eversti Hans-Dieter Ruhle huhtikuu 1984 - syyskuu 1986 *eversti Jürgen Knoppe lokakuu 1986 - syyskuu 1989 *eversti Dirk Weimar lokakuu 1989 - maaliskuu 1993 == Lähteet == == Aiheesta muualla == Luokka:Saksan ilmavoimien historialliset joukko-osastot ja yksiköt
Paul Siefert

Paul Siefert (28. kesäkuuta 1586 – 6. toukokuuta 1666) oli saksalainen urkuri ja säveltäjä. Hän työskenteli Königsbergin vanhankaupungin pääkirkon urkurina, hoviurkurina Varsovassa ja vuodesta 1623 kuolemaansa Danzigin Pyhän Marian kirkon pääurkurina. Hänen ensimmäiset psalmiteoksensa olivat säveltäjää opettaneen Jan Pieterszoon Sweelinckin tyylin mukaisia. Hänen myöhemmät psalminsa olivat neljälle lauluäänelle kahdeksanosaisen soittimellisen canzonan kera sävellettyjä. Historiallisesti nämä teokset on mahdollista nähdä concertato chorale -tyylin motettien ja kantaattien edeltäjinä.AllMusic: Paul Siefert Sweelinckin koulukunta vaikutti myös Siefertin säveltämään kosketinsoitinmusiikkiin. Teokset ovat hyvin koristeellisia, mutta kontrapunktia ei ole runsaasti. Siefertin työuraa leimasi riitaisuus, sillä hän ajautui kiistoihin Kaspar Forsterin ja Marco Scacchin kanssa. == Lähteet == == Aiheesta muualla == * IMSLP: Paul Siefert: nuotteja Luokka:Saksalaiset urkurit Luokka:Saksalaiset säveltäjät Luokka:Barokkisäveltäjät Luokka:Vuonna 1586 syntyneet Luokka:Vuonna 1666 kuolleet
Pressimiehet

Pressimiehet Oy on Tampereella toimiva kustannusyhtiö, joka kustantaa Alibi- lehteä. Yhtiön toimitusjohtajana toimii Mika Lahtonen. Yhtiö on perustettu vuonna 1991 ja se toimi ennen kustannusyhtiötoimintaa sisällöntuotantoyrityksenä. Yhtiön liikevaihto oli vuonna 2019 noin 860 000 euroa. Samana vuonna yrityksen liiketappio oli 5 000 euroa.https://www.asiakastieto.fi/yritykset/fi/pressimiehet- oy/08724134/yleiskuva Huhtikuussa 2023 Pressimiesten kustantama toinen aikakauslehti Hymy siirtyi kokonaan Otavamedian alle. Aikaisemmin Otavamedia oli ostanut sekä Alibin että Hymyn tuotannon Pressimiehiltä, toimien itse lehtien julkaisijana. == Lähteet == Luokka:Suomalaiset lehtitalot Luokka:Tamperelaiset yritykset
Kaminey

Kaminey (suom. ”Kusipää”) on vuonna 2009 ensi-iltansa saanut intialainen rikosdraamaelokuva, jonka on ohjannut Vishal Bhardwaj. Pääosia näyttelevät Shahid Kapoor kaksoisroolissa ja Priyanka Chopra. Elokuva sai ensi-iltansa 14. elokuuta 2009 ja sai ylistävän vastaanoton kriitikoilta. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2009 intialaiset elokuvat Luokka:Hindinkieliset elokuvat Luokka:Intialaiset rikosdraamaelokuvat Luokka:Intialaiset toimintaelokuvat Luokka:Vishal Bhardwajin ohjaamat elokuvat
Alet-les-Bains

Alet-les-Bains on kunta Ranskan eteläosassa Auden departementissa Oksitanian alueella. Se sijaitsee Audejoen varrella noin 10 kilometriä Limoux’n kaupungista etelään. Alet-les-Bains on ollut tunnettu kuumista lähteistään jo roomalaisten aikaan. Paikallinen Alet-les-Bains -kivennäisvesi on yksi Ranskan vanhimmista kivennäisvesimerkeistä. Sitä on pullotettu jo yli 120 vuoden ajan, vuodesta 1886 lähtien.Tour de France 2019 Alet-les-Bainsin luostari on perustettu 500-luvulla. Se oli hyvin vauras 1300-luvulla, mutta vuonna 1577 hugenotit hävittivät luostarin. ==Lähteet== ==Aiheesta muualla== Luokka:Auden kunnat
Energia Keniassa

Energia Keniassa käsittelee energiantuotantoa ja energiankulutusta Keniassa. 2018 Kenia tuotti sähköä eniten vesivoimalla, geotermisesti ja tuulivoimalla; yhteensä 70% nk. uusiutuvilla. ==Tuulivoima== 2019 Keniaan avattiin virallisesti Afrikan suurin tuulivoimalaitos Lake Turkana Wind Power (LTWP); sähköä laitos alkoi tuottaa jo 2018. 365 850kW:n tuulivoimalan kokonaisuuden nimellisteho on 310 MW. Laitos lisää Kenian sähköntuotantoa 13%. Hanke maksoi 680 miljoonaa dollaria. Samalla valmistui 438km pitkä Loiyangalani – Suswa -voimalinja, joka yhdistää laitoksen Kenian sähköverkkoon. ==Geoterminen== 2017 kapasiteettia 700 MW, 9. eniten. http://www.ren21.net/gsr-2018/pages/tables/tables/#Table_R16 == Lähteet == Luokka:Energia Keniassa
Luettelo Delhin pääministereistä

Tämä on luettelo Delhin pääministereistä. Vuonna 1991 annettu lisäys Intian perustuslakiin antoi Delhille erityisaseman, jonka myötä Delhi sai lainsäädäntökokouksen sekä pääministerin. Intian presidentti nimittää Delhin pääministerin virkaansa. Delhiä hallitsee pääministerin ja lainsäädäntökokouksen lisäksi varakuvernööri. Pääministeri Pääministeri Pääministeri Virkakausi Virkakausi Puolue Puolue Pääministeri Pääministeri Pääministeri Alkoi Päättyi Puolue Puolue 1 Chaudhary Brahm Prakash Yadav 17. maaliskuuta 1952 12. helmikuuta 1955 Intian kongressipuolue 2 Gurmukh Nihal Singh 12. helmikuuta 1955 1. marraskuuta 1956 Intian kongressipuolue Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 Virka lakkautettu vuosina 1956–1993 3 Madan Lal Khurana 2. joulukuuta 1993 26. helmikuuta 1996 Intian kansanpuolue 4 Sahib Singh Verma 26. helmikuuta 1996 12. lokakuuta 1998 Intian kansanpuolue 5 Sushma Swaraj 12. lokakuuta 1998 3. joulukuuta 1998 Intian kansanpuolue 6 Sheila Dikshit 3. joulukuuta 1998 1. joulukuuta 2003 Intian kongressipuolue 6 Sheila Dikshit 1. joulukuuta 2003 29. lokakuuta 2008 Intian kongressipuolue 6 Sheila Dikshit 29. lokakuuta 2008 28. joulukuuta 2013 Intian kongressipuolue 7 Arvind Kejriwal 28. joulukuuta 2013 14. helmikuuta 2014 Aam Aadmi Party – (Presidentin hallinto) 14. helmikuuta 2014 14. helmikuuta 2015 ei puoluetta (7) Arvind Kejriwal 14. helmikuuta 2015 15. helmikuuta 2020 Aam Aadmi Party (7) Arvind Kejriwal 16. helmikuuta 2020 Nykyhetki Aam Aadmi Party ==Lähteet== ==Aiheesta muualla== * Luettelo Delhin pääministereistä Delhi *
Energiantuotannon elinkaarikasvihuonepäästöt

Energiantuotannon elinkaarikasvihuonepäästöt. Eri toimintojen yhteismitallistamiseksi käytetään yksikkönä hiilidioksidiekvivalenttia (CO2-ekv. tai CO2e). Sähköntuotannossa käytetään yksikköä gCO2eq/kWh tai sen kerrannaista. ==Sähköntuotantomuotojen elinkaaripäästöt, 2014 IPCC== CO2 ekvivalentti-elinkaaripäästöt energiantuotantotavoittain, yksikkönä (gCO2eq/kWh). Albedo-vaikutukset on huomioitu. Järjestetty laskevan arvon mediaanin mukaan. Tekniikka Min. Mediaani Max. Käytössä olevat Hiilivoima 740 820 910 Maakaasuvoima – combi 410 490 650 Biomassavoima 130 230 420 Aurinkokenno – voimalaitos 18 48 180 Aurinkokenno – katto 26 41 60 Geoterminen sähkö 6.0 38 79 Keskittävä aurinkosähkö 8.8 27 63 Vesivoima 1.0 24 22001 Tuulisähkö - Offshore 8.0 12 35 Ydinvoima 3.7 12 110 Tuulisähkö - Maalla 7.0 11 56 Kehitteillä olevia CCS – Hiili – PC 190 220 250 CCS – Hiili – IGCC 170 200 230 CCS – Gas – combi 94 170 340 CCS – Hiili – oxyfuel 100 160 200 Merivoima (Vuorovesisähkö ja Aaltovoima) 5.6 17 28 1 Patoaltaiden vaikutus nostaa lukua. == Lähteet == Luokka:Energiantuotanto
Linnarnäs

Linnarnäs on maarekisterikylä Kemiönsaaren kunnassa Varsinais-Suomessa. Kylä sijaitsee Kemiön kunnanosan itäreunalla meren rannalla. Linnarnäs sijaitsee Näsudden-nimisellä niemellä Sjölaxin ja Pedersån välissä. Lisäksi kylään kuuluvat saaret Rågholmen, Ljusholmen ja Högholmen. Kylä on pääasiassa kallioista metsämaata, mutta niemen keskiosassa sijaitsee tasainen ojalaakso, joka on muutettu pelloksi. Kylän asutus sijaitsee ojalaaksossa ja alueen rannoilla on hieman kesäasutusta. Linnarnäsissä on ollut kaksi kantatilaa: Norrgård ja Södergård. Molemmat tilat päätyivät aikoinaan Sjölaxin kartanon omistukseen. Tilat yhdistyivät 1950-luvulla Linnarnäsin tilaksi, joka sijaitsee yhä keskiaikaisella kylämäellä. ==Lähteet== Luokka:Kemiön kylät
Bjorg Lambrecht

Bjorg Lambrecht (2. huhtikuuta 1997 – 5. elokuuta 2019https://www.procyclingstats.com/rider/bjorg-lambrecht) oli belgialainen maantiepyöräilijä. Lambrecht voitti vuonna 2018 hopeaa alle 23-vuotiaiden maantieajon maailmanmestaruuskilpailuissa. Lambrecht voitti vuoden 2019 Criterium du Dauphinessa valkoisen paidan, joka annetaan kokonaiskilpailussa parhaiten sijoittuneelle alle 25-vuotiaalle. Elokuussa 2019 Lambrecht kilpaili Puolassa Tour de Polognessa. Hän törmäsi kolmannen etapin puolivälissä betoniseen siltarumpuun. Hän sai pahoja vammoja, ja hänet siirrettiin sairaalaan, jossa hän kuoli illalla 5. elokuuta 2019.https://yle.fi/urheilu/3-10909780 == Lähteet == == Aiheesta muualla == Luokka:Belgialaiset maantiepyöräilijät Luokka:Vuonna 1997 syntyneet Luokka:Vuonna 2019 kuolleet
Toews Lake

Toews Lake on järvi Kanadassa, joka on nimetty kanadalaisen jääkiekkoilijan Jonathan Toewsin mukaan, kun vuonna 2010 Toews voitti Stanley Cupin Chicago Blackhawksin riveissä. Sitä ennen järvi oli yksi tuhansista nimeämättömistä järvistä Kanadassa. ==Lähteet== Luokka:Manitoban järvet
Devon Toews

Devon Toews (s. 21. helmikuuta 1994, Abbotsford, Brittiläinen Kolumbia) on kanadalainen jääkiekkoilija, joka edustaa NHL-seura Colorado Avalanchea. Hän ei ole sukua Chicago Blackhawksin kapteeni Jonathan Toewsille. Lokakuussa 2020 New York Islanders kauppasi Toewsin Avalancheen vaihdossa kahteen toisen kierroksen varausvuoroon. https://www.nhl.com/news/islanders-trade-devon- toews-to-avalanche-for-draft-picks/c-319438358?tid=278542340 Tämän jälkeen Toews teki Avalanchen kanssa nelivuotisen ja yhteensä 16,4 miljoonan dollarin arvoisen sopimuksen. https://www.tsn.ca/colorado-avalanche-sign-d-devon-toews- to-four-year-deal-1.1544251 Lokakuussa 2023 Toews teki Avalanchen kanssa seitsemän vuoden mittaisen ja yhteensä 50,75 miljoonan dollarin arvoisen jatkosopimuksen. https://www.tsn.ca/nhl/colorado-avalanche-sign-d-devon-toews- to-seven-year-extension-1.2020504 == Lähteet == Luokka:Kanadalaiset jääkiekkoilijat Luokka:Colorado Avalanchen pelaajat Luokka:New York Islandersin varaamat pelaajat Luokka:Vuonna 1994 syntyneet Luokka:Elävät henkilöt
Lana (laite)

Lana on maapintojen tasoittamiseen ja muotoiluun käytettävä työlaite tai itsenäinen työkone. Se soveltuu myös mm. lumen auraukseen. Traktoriin nostolaitteisiin kiinnitettävä takalana (perälevy, takalevy) koostuu rungosta ja teräosasta. Teräosan kulmaa voidaan kääntää suhteessa ajosuuntaan ja usein kääntää 180 astetta vetävästä asennosta työntäväksi. Teräosan leikkaava laita on yleensä kestävämpää kulutusterästä. Takalana kiinnitetään nostolaitteeseen, jolla sen korkeutta ja leikkuu kulmaa säädetään. Hienostuneemmissa malleissa on enemmän säätöjä ja ne ovat kopista ohjattavissa. Moniteräiset traktorin vetämät tielanat ovat hinattavia tai puolihinattavia. Laatikkolana (engl. box blade) koostuu laatikosta, jonka takaosassa on kiinteä kaksihuulinen terä. Avoimessa etuosassa on kultivaattorin tapaiset säädettävät terät. Takaosan terällä voidaan lanata eteen ja taaksepäin. Laatikon avulla maamassaa voidaan siirtää eteenpäin ilman, että se tursuaa reunoilta ulos. Etuosan terillä voidaan pehmittää lanattavaa aluetta. Tiehöylä eli tiekarhu on ajettava lana. == Katso myös == *Luettelo maatalouskoneista vuodenkierron mukaan Luokka:Maansiirtokoneet Luokka:Maatalouskoneet
Teidenlitutilli

Teidenlitutilli (Descurainia bourgeauana) on ristikukkaiskasvien heimoon kuuluvan litutillien kasvisuvun pensas. Se kasvaa endeemisenä eli kotoperäisenä Teiden rinteillä Teneriffalla Kanariansaarilla. == Kuvaus == Teidenlitutilli kasvaa Teiden rinteillä yli 2 000 metrin korkeudessa. Sitä ei voi olla huomaamatta sen kukinnan aikaan keväällä. Sen puolipallomainen kasvumuoto suojaa sitä vuoriston ankarilta olosuhteilta luomalla eräänlaisen mikroilmaston sille. === Varsi ja lehdet === Teidenlitutillin lehdet ovat ohuen karvan peittämät. Lehtilapa on syvään pariliuskainen. === Kukat ja hedelmät === Teidenlitutillin kukinto on tähkämäinen terttu. Kukinnot sijoittuvat oksien kärkiin. Kukkien pitkät kukkaperät ovat vaakatasossa. Kukkien keltaiset terälehdet ovat kooltaan 3–4 millimetriä ja verholehdet alle 2,5 millimetriä. Teidenlitutillin tieteellinen nimi tulee ranskalaisen kasvitieteilijä Eugène Bourgeaun (1815–1877) sukunimestä. == Kuvia == Descurainia bourgaeana Tenerife 2.jpg|Teidenlitutillin kukinto. Descurainia bourgaeana Tenerife 1.JPG|Teidenlitutillipensas 2100 metrin korkeudessa. Edessä oleva lintu on kanariankirvinen, Teiden kansallispuisto. TeideN1.jpg|Teidenlitutilliä kukkimisen aikaan keväällä. == Lähteet == * === Viitteet === == Aiheesta muualla == * * * Luokka:Ristikukkaiskasvit Luokka:Kanariansaarien kasvit
Arto Höylä

Arto Höylä (s. 3. lokakuuta 1960) on suomalainen kiihdytysautoilija. Höylä aloitti kilpailemisen kiihdytyskisoissa vuonna 1988 katuautoilla ja aktiiviura kesti aina vuoteen 2010 saakka. Höylä voitti Top Alcohol -luokan Suomen mestaruuden vuonna 1993 ja SM-pronssia vuosina 1994 ja 1996. Hän osallistui Top Methanol Dragster -luokan Euroopan mestaruussarjaan vuosina 1995, 1996, 1998 ja 2004-2010 ==Lähteet== Luokka:Elävät henkilöt Luokka:Vuonna 1960 syntyneet Luokka:Suomalaiset autourheilijat
Wielingen (F910)

Wielingen (runkonumero F910) oli Belgian merivoimien vuonna 1976 vesillelaskettu Wielingen-luokan fregatti. == Valmistus == Alus tilattiin Temsestä Boelwerfiltä, missä köli laskettiin 5. maaliskuuta 1974. Alus laskettiin vesille 30. maaliskuuta 1976 ja otettiin palvelukseen 20. tammikuuta 1978.Gardiner, Robert s. 25 == Palvelus == Alus poistettiin palveluksesta 2006 ja se myytiin 2008 Bulgarian laivastolle, joka nimesi sen Verniksi runkonumerolla 42. ==Lähteet== * ===Viitteet=== Luokka:Wielingen- luokan fregatit
Westdiep (F911)

Westdiep (runkonumero F911) oli Belgian merivoimien vuonna 1975 vesillelaskettu Wielingen-luokan fregatti. == Valmistus == Alus tilattiin Antwerpenistä Cockerillilta, missä köli laskettiin 2. syyskuuta 1974. Alus laskettiin vesille 8. joulukuuta 1975 ja otettiin palvelukseen 20. tammikuuta 1978.Gardiner, Robert s. 25 == Palvelus == Alus poistettiin palveluksesta 5. lokakuuta 2005 ja se myytiin 2008 Bulgarian laivastolle, joka nimesi sen Gordiksi runkonumerolla 43. ==Lähteet== * ===Viitteet=== Luokka:Wielingen- luokan fregatit
Wandelaar (F912)

Wandelaar (runkonumero F912) oli Belgian merivoimien vuonna 1977 vesillelaskettu Wielingen-luokan fregatti. == Valmistus == Alus tilattiin Temsestä Boelwerfiltä, missä köli laskettiin 5. maaliskuuta 1975. Alus laskettiin vesille 21. kesäkuuta 1977 ja otettiin palvelukseen 3. lokakuuta 1978.Gardiner, Robert s. 25 == Palvelus == Alus poistettiin palveluksesta ja se myytiin 2004 Bulgarian laivastolle, joka nimesi sen Drazkiksi runkonumerolla 41. ==Lähteet== * ===Viitteet=== Luokka:Wielingen-luokan fregatit
Paratriathlon kesäparalympialaisissa 2020

Paratriathlonissa kilpailtiin Tokion paralympialaisissa 2020 toista kertaa. Kilpailut pidettiin Odaiba Marine Parkissa. Kilpailut käytiin 28. ja 29. elokuuta 2021. Kilpailuja oli kahdeksan, joista neljä oli miehille ja neljä naisille. Kaikki kilpailut olivat yksilökilpailuja. Yhteensä urheilijoita paratriathloniin osallistui 80. Menestynein maa oli Yhdysvallat, jonka urheilijat saavuttivat viisi mitalia, joista kolme kultaisia. ==Karsinnat== Yhdestä maasta sai osallistua yhteen kilpailuun korkeintaan kaksi urheilijaa. Rajoitus ei koskenut erillisiä kutsuja. Paralympialaisiin kutsuttiin kahdeksan urheilijaa. Jos isäntämaa Japani ei ollut saanut kumpaakin sukupuolta edustavaa urheilijaa paralympialaisiin, niin kutsuja käytettiin siten, että paralympialaisiin osallistui vähintään yksi japanilainen mies- ja yksi naisurheilija. Loput urheilijat valittiin rankingin perusteella. ==Mitaliyhteenveto== 1 3 2 0 5 2 1 1 2 4 3 1 1 1 3 4 1 0 1 2 5 1 0 0 1 5 1 0 0 1 7 0 1 2 3 8 0 1 1 2 9 0 1 0 1 9 0 1 0 1 11 0 0 1 1 Yhteensä 8 8 8 24 ===Miehet=== PTWC tiedot PTS4 tiedot PTS5 tiedot PTVI tiedot Brad Snyder Opas: Greg Billington Héctor Catalá Laparra Opas: Gustavo Rodríguez Iglesias Satoru Yoneoka Opas: Kohei Tsubaki ===Naiset=== PTWC tiedot PTS4 tiedot PTS5 tiedot PTVI tiedot Susana Rodríguez Opas: Sara Loehr Anna Barbaro Opas: Charlotte Bonin Annouck Curzillat Opas: Céline Bousrez ==Lähteet== Luokka:Kesäparalympialaiset 2020
Andrea Miniatures

Andrea Miniatures on espanjalainen pienoismallifiguureita valmistava yritys. Yrityksen perustivat vuonna 1983 veljekset Fernando ja Carlos Andrea. Figuurien lisäksi Andrea Miniatures valmistaa erilaisia pienoismalli- ja dioraamatarvikkeita sekä julkaisee pienoismalleihin liittyviä kirjoja. == Lähteet == Luokka:Espanjalaiset yritykset Luokka:Pienoismallivalmistajat
Westhinder (F913)

Westhinder (runkonumero F913) oli Belgian merivoimien vuonna 1976 vesillelaskettu Wielingen-luokan fregatti. == Valmistus == Alus tilattiin Antwerpenistä Cockerillilta, missä köli laskettiin 6. joulukuuta 1975. Alus laskettiin vesille 30. maaliskuuta 1976 ja otettiin palvelukseen 20. tammikuuta 1978.Gardiner, Robert s. 25 == Palvelus == Alus poistettiin palveluksesta 1993 ja romutettiin. ==Lähteet== * ===Viitteet=== Luokka:Wielingen-luokan fregatit
Raippaheinät

Raippaheinät (Enteropogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi 17 lajia. Raippaheiniä tavataan etenkin Saharan eteläpuoleisessa Afrikassa. == Lajeja == * Enteropogon acicularis * Enteropogon barbatus * Enteropogon brandegeei * Enteropogon chlorideus * Enteropogon coimbatoriensis * Enteropogon dolichostachyus * Enteropogon longiaristatus * Enteropogon macrostachyus – savanniraippaheinä * Enteropogon minutus * Enteropogon mollis * Enteropogon monostachyos * Enteropogon paucispiceus * Enteropogon prieurii * Enteropogon ramosus * Enteropogon rupestris * Enteropogon sechellensis * Enteropogon unispiceus == Lähteet == Luokka:Heinäkasvit
Palsa-museo

Kittiläläisen taiteilija Kalervo Palsan (1947 – 1987) työtä ja elämää esittelevä museo sijaitsee Palsan kotitalossa. Talon pihapiirissä on myös hänen Getsemaneksi kutsumansa ateljeemökki. Museon omistaa Kauko Sorjosen säätiö, joka osti sen vuonna 2011 ja restauroi huonoon kuntoon pääseet rakennukset. Kittilän keskustan tuntumassa sijaitsevalla asuinalueella sijaitseva museo on avoinna kesäaikaan. == Lähteet == Luokka:Suomen kotimuseot Luokka:Kittilän rakennukset ja rakennelmat
Savanniraippaheinä

Savanniraippaheinä (Enteropogon macrostachyus) on raippaheinien (Enteropogon) sukuun kuuluva heinäkasvilaji. Se on monivuotinen ja mätästävä heinälaji, joka kasvaa korkeintaan metrin korkuiseksi. Sen tyvitupet ovat kaljuja ja useimmat hieman köliselkäisiä. Lajin kukintona on yleensä yksittäinen, 7–20 cm pitkä terttu. Hyvin harvoin terttuja voi olla kaksi tai kolme. Tähkylät ovat joko kaksi- tai kolmikukkaisia, mutta yleensä kolmikukkaisia. Kolmikukkaisten tähkylöiden ulkohelpeet ovat 0,7–1 cm pitkiä ja kaksikukkaisten tähkylöiden 0,4–0,5 cm pitkiä. Ulkohelpeet ovat vihneellisiä, ja vihneet ovat 1–1,8 cm pitkiä. Savanniraippaheinää tavataan laajalti Saharan eteläpuoleisessa Afrikassa. Sitä kasvaa alavilla mailla aina 1480 metrin korkeudelle asti. Laji kasvaa varjoisilla kasvupaikoilla erilaisilla kausivihannilla metsämailla sekä usein termiittikeoilla. == Lähteet == == Aiheesta muualla == * Laji.fi: Savanniraippaheinä (Enteropogon macrostachyus) Luokka:Heinäkasvit
M Lamar

M Lamar (s. 29. toukokuuta 1984 Mobile, Alabama, Yhdysvallat) on Orange Is the New Black -sarjassa näytelleen Laverne Coxin identtinen kaksoisveli. Lamar näytteli Coxin roolihahmoa Marcusta eli Sophia Bursetia sarjassa ennen Bursetin sukupuolenkorjausta. Luokka:Yhdysvaltalaiset henkilöt Luokka:Elävät henkilöt Luokka:Vuonna 1984 syntyneet
Konstantin von der Pahlen

Konstantin Ivanovich von der Pahlen () J:13. tammikuuta (G: 24. tammikuuta) 1830 Jelgava – J:4. toukokuuta (G: 15. toukokuuta) 1912 Pietari) oli baltiansaksalainen kreivi, Venäjän oikeusministeri ja valtiosihteeri vuosina 1867–1878. Hän siirtyi tuomioistuimesta oikeuskansleriksi vuonna 1878 ja tuli myöhemmin virassaan valituksi Venäjän valtakunnanneuvoston jäseneksi.. == Perhe == Hänen isänsä oli kapteeni ja Kaucminden kartanon isäntä Johann von der Pahlen (1784–1856), ja hänen äitinsä oli kreivitär Sofia von Medem (1799–1872). Pahlen avioitui 1857 Pietarissa kenraali Karl Wilhelm von Tollin (1777–1842) tyttären kreivitär Helenen (1832–1910) kanssa. Avioliitosta heille syntyi seitsemän lasta: * Marie (1858–1927), keisarinna. * Peter (1859–1912), Venäjän suurlähettiläs Haagissa. * Konstantin (1861-1923), Venäjän valtiomies ja Sophie Luise Tatjana Freiin von Nikolayn (1862–1943) puoliso. * Helene (1863–1952), Viron piirinvalvojan ja paronin Theodor Pilar von Pilchaun (1858–1916) puoliso. * Eugenie (1865–?), Liivinmaan maaherran ja paronin Adolf Pilar von Pilchaun (1851–1925) puoliso. * Natalie (1866–1929), kreivi Arnold von Medemin (1865–1899) puoliso. * Johann (1869–1941), kamariherra ja Karin von Schubertin (1885–1952) puoliso. == Ura == Pahlen toimi Pietarin tuomioistuimessa vuonna 1852 ja aloitti työt oikeusministeriössä vuonna 1854. Hänet nimitettiin 1864 Pihkovan kuvernööriksi ja hänestä tuli oikeusministerin avustaja sekä keisarin päätöksellä myös valtiosihteeri vuonna 1867. Samana vuonna hänet nimettiin Venäjän oikeusministeriksi, missä tehtävässä hän oli vuoteen 1878. Hän sai kreivin arvonimen vuonna 1878, toimi evankelis- luterilaisen yhteisön avustusrahaston johtajana vuosina 1880–1890, ja vuonna 1904 hänestä tuli kuvernööri. Hän nykyaikaisti Venäjän oikeuslaitoksen alaisuudessa toimineet vankilat ja asevelvollisuuslain sekä selkeytti poliisin toimintatehtävät. Pahlen sai työpanoksestaan huomiota myös Aleksanteri III:lta ja Nikolai II:lta. Hänet palkittiin Pyhän Annan kolmannen luokan tunnustuspalkinnolla ja hänet korotettiin Pyhän Vladimirin ritarikunnan IV:n ja II:n luokkaan sekä Pyhän Andreaksen ritarikuntaan. == Kuvagalleria == Tiedosto:KonstantinPahlen.jpg|Kreivi Konstantin (1850). Tiedosto:Helene Pahlen.jpg|Konstantin aviopuoliso Kreivitär Helene Charlotte Louise von Toll (1860). Tiedosto:Palen by Repin.jpg|Kreivi K. I. Palen I. Ilja Repin luonnoksessa (1901). == Lähteet == == Aiheesta muualla == *https://runeberg.org/tieto/7/0034.html Konstantin von der Pahlen (viitattu 23.5.2020) * * * * Luokka:Vuonna 1833 syntyneet Luokka:Vuonna 1912 kuolleet Luokka:Venäläiset aateliset
Asfalttihuopa

Asfalttihuopa ( < , maapiki) oli asfaltilla kyllästetty lumppu- tai selluloosapahvi, jota käytettiin rakennusten vesikaton peitteenä tai muualla kosteutta eristävänä kerroksena. Ennen ensimmäistä maailmansotaa asfaltiksi kutsuttiin puhdasta bitumia, myöhemmin asfaltiksi on kutsuttu bitumin ja kiviaineksen seosta.Helamaa s. 11. Asfalttihuovan edeltäjä oli ruotsalaisen Arvid Faxen 1780-luvulla keksimä kivipaperi (). Se oli valmistettu kastamalla paperi tervan ja hiekan seokseen. Oulussa ja Turussa tehtiin 1820-luvulla kokeiluja molemmilta puolilta tervatulla vuorauspaperilla. Se kiinnitettiin lautakaton päälle tasakantanauloilla ja pinnoitettiin hartsin, tervan ja punamullan seoksella. Ennen seoksen kuivumista pintaan siroteltiin hiekkaa, hienojakoista pajakuonaa ja tiilijauhoa, joilla vuorauspaperi saatiin pinnaltaan kivimäiseksi.Helamaa s. 76. Asfalttihuopaa alettiin tuoda Suomeen 1870-luvulla ja siitä tulikin pian suosittu katemateriaali kaupunkien puutaloihin. Suomessa sen valmistus alkoi 1876 Turun Asfalttihuopatehtaassa, jossa huovat kyllästettiin luonnonasfaltilla. Jo 1880-luvulla kehitettiin menetelmä tislata maaöljystä bitumia huopien kyllästysaineeksi. Vuonna 1922 ilmestynyt Tavarasanakirja piti nimityksiä asfalttihuopa ja kattohuopa samaa asiaa tarkoittavina. Siihen aikaan kaupoista oli ostettavissa useanlaisia kattohuopalajeja, joista toiset tarvitsivat ajoittain pinnan sivelyn eli ”tervauksen” ja toiset kestivät katteena ilman sivelyä. Kattohuopa valmistettiin yleensä villasta tai pehmeistä kuiduista, joiden lisänä käytettiin paperia, ja näin saatu vanuke kyllästettiin kuumassa asfalttitervassa. Joidenkin kattohuopalaatujen pinta hiekoitettiin ja jotkin toiset kyllästettiin kumia muistuttavilla aineilla. Yleensä vaikeasti syttyvä kattohuopa soveltui myös pärekaton kattamiseen. Vähän myöhäisempi eli 1930-luvulla ilmestynyt Iso tietosanakirja piti asfalttihuopakattoa halpana, tulenkestävänä ja muutenkin kestävänä, kunhan rakennuksessa ei tapahtunut muodonmuutoksia. Sitä varten piti tehdä ruodelaudoitus pontatuista laudoista ja se tarvitsi kattokaltevuudeksi vähintään 10–15 astetta. Asennettu asfalttihuopakatto tuli sivellä kivihiilitervalla ja hiekoittaa. Kirja mainitsi, että vielä parempi maine oli bitumiinihuopakatoilla.Salervo, Toivo: Katto. Teoksessa Otavan iso tietosanakirja ilmestyi 1960-luvulla ja sen mukaan asfalttihuopa ja kattohuopa merkitsivät samaa asiaa. Tällaisessa kateaineessa oli bitumilla tai kivihiilitervalla kyllästetty raakahuopa, joka tavallisesti oli lumppu- tai selluloosahuopaa tai vaativissa kohteissa juutti-, asbestikuitu- tai lasikuitukudosta. Pinnan sirotteena käytettiin hiekkaa tai talkkia. Näihin aikoihin oli tullut käyttöön myös menetelmä valaa huovan pintaan muovikalvo, joka mahdollisti huovan käärimisen rullalle ilman sen kerrosten kiinniliimautumista, ja näin käsitellyn huovan kyllästysaine ei myöskään alkanut valua, vaikka kattoon kohdistui auringonpaiste. ==Katso myös== *Bitumikermi ==Lähteet== * ===Viitteet=== Luokka:Rakennusmateriaalit
Arnulf Metziläinen

pienoiskuva|Arnulf Metziläistä esittävä patsas Arnulf Metziläinen, ranskaksi Saint Arnoul de Metz, (n. 580 Nancy – 16. heinäkuuta 640 Remiremont) oli Metzin piispa. Frankkilaisena ylimyksenä hän palveli Austrasian kuningas Teodebert II:n hovissa. Vuonna 613 hän johti kuitenkin Pipin I:n kanssa ylimystön kapinaa Brunhildea vastaan. Kapina johti lopulta Brunhilden tuhoon ja Frankkien valtakunnan yhdistymiseen, kun Neustrian kuningas Klotar II nousi kaikkien frankkien kuninkaaksi. Arnulfista tuli piispa samana vuonna. Arnulf toimi vuodesta 623 kuningas Dagobert I:n neuvonantajana yhdessä Pippinin kanssa. Vuonna 629 Arnulf vetäytyi politiikasta ja ryhtyi erakoksi. Arnulfin poika Ansegisel meni naimisiin Pippinin tyttären Beggan kanssa. Heidän poikansa Pipin Heristalilainen oli Kaarle Suuren isoisoisä. Sen vuoksi karolingeja on joskus kutsuttu myös arnulfingeiksi Arnulfin mukaan. == Lähteet == Luokka:Ranskalaiset piispat Luokka:Ranskalaiset pyhimykset Luokka:580-luvulla syntyneet Luokka:Vuonna 640 kuolleet
Helmikillinen

Helmikillinen (Aphanius mento) on hammaskillien (Cyprinodontidae) heimoon kuuluva kalalaji. == Ulkonäkö ja koko == Helmikillinen on pronssinhohtoinen kala, ja sillä on kyljissä vaaleanpunaisia läikkiä. Sen suurin tavattu pituus on 8 senttimetriä. == Elinympäristö ja levinneisyys == Helmikillinen elää subtrooppisissa, makeissa vesissä. Paras elinlämpötila helmikilliselle on 10–25 celsiusastetta. Sen elinympäristöä ovat matalat vedet, joissa se elää kasvillisuuden seassa. Helmikillinen elää järvien bentaalisilla alueilla. Laji on levinnyt Aasiaan, jossa sitä tavataan Iranissa, Irakissa, Syyriassa, Jordaniassa, Israelissa, Libanonissa ja Turkissa. == Ravinto ja elintavat == Helmikillinen syö hyönteisten toukkia, äyriäisiä ja leviä. Se lisääntyy vuoden lämpiminä kuukausina. == Lähteet == Luokka:Hammaskarppikalat
Culex abnormalis

Culex abnormalis on hyttysten (Culicidae) heimoon ja kaksisiipisten (Diptera) lahkoon kuuluva hyönteinen. Lajin kuvasi tieteelle ensimmäisen kerran Lane vuonna 1936. Sillä ei ole alalajeja. == Lähteet == Luokka:Hyttyset
Kevojärvi

Kevojärvi () on Suomen järvi, joka sijaitsee Lapin maakunnassa, Utsjoen kuntakeskuksesta noin 25 kilometriä etelään. Järvi kuuluu Tenon vesistöön. Valtatie 4 kulkee järven sivuitse sen itäpuolelta.Kansalaisen Karttapaikka Turun yliopiston Lapin tutkimuslaitos Kevo sijaitsee Kevonniemen kärjessä järven etelärannalla. Tutkimusaseman yhteydessä sijaitsevat myös Ilmatieteen laitoksen mittausasemat Utsjoki-Kevo sekä Kevojärvi. Näistä jälkimmäinen otettiin käyttöön vuonna 2010 ja se sijaitsee matalammalla, lähellä järven pintaa. Järven suurin syvyys on 35 m ja keskisyvyys 11,1 m. Järven pintalämpötila on korkeimmillaan heinäkuussa, jolloin se on keskimäärin 14 astetta. Talvisin keskimääräinen jään paksuus on 75 cm. Kevojärvi jäätyy loka- marraskuussa ja jäät lähtevät touko-kesäkuussa. Kalalajistoon kuuluvat ahven, harjus, lohi ja nieriä. Kevojärveen laskevat Utsjoen yläjuoksu järven eteläpäässä sekä Kevojoki ja Čársejohka järven länsipäässä. Laskujokena toimii Utsjoen alajuoksu järven pohjoispäässä. Kapean luusuan vuoksi Kevojärvi on altis vedenkorkeuden vaihteluille ja sen vedenkorkeutta on mitattu vuodesta 1962 alkaen. Keskivedenkorkeus on 74,86 m ja keskimääräinen vuotuinen vaihtelu 274 cm. Ylin mitattu vedenkorkeus on ollut 78,89 m toukokuussa 1978 ja alin 74,42 m maaliskuussa 1998. Näiden erotus, 447 cm, on suurin Suomessa mitattu luonnontilaisen järven vedenkorkeuden vaihtelu. ==Lähteet== Luokka:Utsjoen järvet Luokka:Tenojoen vesistö
Culex abominator

Culex abominator on hyttysten (Culicidae) heimoon ja kaksisiipisten (Diptera) lahkoon kuuluva hyönteinen. Lajin kuvasi tieteelle ensimmäisen kerran Frederick Knab vuonna 1909. == Levinneisyys == Lajia tavataan Texasissa, Yhdysvalloissa. == Lähteet == Luokka:Hyttyset
Riitta Rajamäki

Riitta Rajamäki (o.s. Mikkola) (s. 29. syyskuuta 1951) on uransa lopettanut suomalainen pesäpalloilija. Vuosina 1973–1982 Rajamäki pelasi pesäpallon SM- sarjassa 106 runkosarjaottelua Seinäjoen Maila-Jussien ja Vetelin Urheilijoiden joukkueessa. Rajamäki valittiin yhdeksän kertaa Itä–Länsi- otteluun ja hänet valittiin vuoden pesäpalloilijaksi 1977 sekä viisi kertaa vuoden lukkariksi 1973, 1977, 1978, 1979 ja 1981.Pelaajakortti (pesis.fi, .xcl) Rajamäki on kilpaillut yleisurheilun veteraanisarjoissa ja saavutti vuonna 2022 keihäänheitossa yli 70-vuotiaiden MM-hopeaa. == Saavutukset == === Pelaajana === * 1 SM-kulta: 1977 * 3 SM-hopeaa: 1976, 1978, 1979 * 1 SM- pronssia: 1975 * 9 Itä–Länsi-ottelua: 1973, 1975, 1976, 1977, 1978, 1979, 1980, 1981, 1982 * Vuoden pesäpalloilija: 1977 * Vuoden lukkari: 5 (1973, 1977, 1978, 1979, 1981) == Lähteet == Luokka:Suomalaiset pesäpalloilijat Luokka:Vuonna 1951 syntyneet Luokka:Elävät henkilöt
Charles Frédéric Girard

Charles Frédéric Girard (8. maaliskuuta 1822 Mulhouse, Ranska – 29. tammikuuta 1895 Neuilly-sur-Seine, Ranska) oli ranskalainen luonnontieteilijä, joka oli erikoistunut iktyologiaan ja herpetologiaan. Girard kuvasi urallaan varsinkin kollegansa Spencer Fullerton Bairdin kanssa lukuisia kalalajeja, kuten kalalajit ruskoplaty (Xiphophorus couchianus) sekä moskiittokala (Gambusia affinis) ja käärmelajit Rena dulcis sekä teksasinkalkkarokäärme (Crotalus atrox). Girard julkaisi urallaan yhteensä 450 tieteellistä julkaisua kolmella kielellä. == Lähteet == Luokka:Ranskalaiset eläintieteilijät Luokka:Vuonna 1822 syntyneet Luokka:Vuonna 1895 kuolleet
Constantin Boije af Gennäs

Constantin Axel Lenid Boije af Gennäs (15. huhtikuuta 1854 Porvoon mlk – 25. toukokuuta 1934 Porvoo) oli Suomen Pelastusarmeijan ensimmäinen johtaja ja vapaakirkollinen vaikuttaja vanhasta suomalaisesta Boije af Gennäsin suvusta.Kuka kukin oli Viitattu 18.4.2021.Biografiasampo: Constantin Boije af Gennäs Viitattu 18.4.2021.80-vuotias. Tilanomistaja C. Boije af Gennäs, Helsingin Sanomat, 15.04.1934, nro 100, s. 12, Kansalliskirjaston digitaaliset aineistot Boije af Gennäsin vanhemmat olivat eversti Adolf Vilhelm Boije af Gennäs ja Anna Charlotta Matilda Grundelstjerna ja puolisot vuodesta 1880 Hilda Maria Carolina Ulrika Sasse (k. 1895) ja vuodesta 1899 Elin Naima Eleonora Rosenberg (k. 1843). Boije af Gennäs kävi lähetysopistoa Ruotsissa 1873–1874 ja toimi maallikkosaarnaajana ja Ruotsin lähetysseuran lähettinä Suomessa vuodesta 1879. Vuonna 1880 hän perusti Helsingin työkoti- ja yömajayhdistyksen ja toimi sen puheenjohtajana 1880–1890. Hän omisti Ilolan kartanon Porvoon maalaiskunnassa 1909–1932. Boije af Gennäs oli valtiopäivämies aatelissäädyssä 1882, 1885, 1888, 1891, 1894, 1897, 1899, 1900, 1904–1905 ja 1905–1906. Boije af Gennäs koki 16-vuotiaana uskonnollisen herätyksen ja ryhtyi vapaan herätyksen tunnustajaksi. Boije oli vapaakirkollisen liikkeen tunnetuimpia henkilöitä Suomessa ja hänen toimestaan perustettiin muun muassa Helsingin Vieraskotiyhdistys ja sen Pursimiehenkatu 10:ssä sijainnut yömaja. Kun vapaakirkollinen liike sai oman saarnaajan Helsinkiin Boije alkoi kiertää maaseudulla saarnamatkoilla ja hän julkaisi myös sanomalehtisiä ja kirjoitti hengellisiä lauluja. Helsinkiin palattuaan hän toimi yömajan isännöitsijänä. Kiinnostus sosiaalisiin kysymyksiin johti hänet Pelastusarmeijan kadettikouluun Englantiin 1889 ja hänestä tuli Suomen Pelastusarmeijan ensimmäinen johtaja. Hän oli tehtävässä kuitenkin vain vuoden ja keskittyi sen jälkeen kartanonsa hoitamiseen, vaikka säilyttikin yhteydet uskonyhteisöihinsä. Hän oli maanviljelijänä Suomen ensimmäisiä vuoroviljelyä soveltaneita ja harrasti kasvinjalostusta, kehittäen muun muassa kaura- ja ruislajikkeita. Boije keskittyi ensin juhannusrukiin puhtaaksiviljelyyn ja jalostukseen. Sen jälkeen tuli kauralajien vuoro, ja Suomessa yleisenä viljelty Ilolan aikainen kaura oli Boijen jalostama. Näitä seurasivat sitten muut ruislaadut ja Nordherne. Boije kävi myös valtion lähettämänä ulkomailla tutkimassa kasvinjalostusmenetelmiä. Upseeri ja virka- ja valtiopäivämies Knut Adolf Boije af Gennäs oli Constantin Boije af Gennäsin veli.Adelsvapen-wiki: Adliga ätten Boije af Gennäs nr 16, Tab 40 Viitattu 20.7.2021. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset uskonnolliset vaikuttajat Luokka:Pelastusarmeija Suomessa Luokka:Vuonna 1854 syntyneet Luokka:Vuonna 1934 kuolleet
Johan Johnsson (jääkiekkoilija)

Johan Johnsson (s. 16. tammikuuta 1993 Jönköping) on ruotsalainen jääkiekkoilija, pelipaikaltaan keskushyökkääjä. Hän pelaa SHL-seura Linköping HC:n riveissä. Johnssonin tähän asti paras SHL-kausi tehopisteillä mitaten oli kausi 2018-19, jolloin hän teki 11 tehopistettä. Johnsson on pelannut HV71:n paidassa 3 SHL-kautta. Hän jatkaa seurassa kaudella 2019-20. Johnsson laukoo vasemmalta. == Lähteet == Luokka:Ruotsalaiset jääkiekkoilijat Luokka:Vuonna 1993 syntyneet Luokka:Linköping HC:n pelaajat Luokka:Elävät henkilöt
Mustaturska

Mustaturska (Raniceps raninus) on turskien (Gadidae) heimoon kuuluva kalalaji. == Ulkonäkö ja koko == Mustaturska muistuttaa suuresti turskaa, mutta se on tummempi ja sillä on vain yksi selkäevä turskalla ollen niitä kolme. Mustaturska on tavallisesti 20 senttimetrin mittainen. Sen suurin tavattu pituus on 30 senttimetriä. == Elinympäristö ja levinneisyys == Mustaturskaa tavataan pohjoisella Atlantin valtamerellä. Lajia ei tavata Suomesta, mutta tavataan Ruotsista. == Ravinto ja elintavat == Mustaturska syö meritähtiä, äyriäisiä, matoja, nilviäisiä ja sitä pienempiä kaloja. == Lähteet == Luokka:Turskakalat